## Rješenje Ustavnog suda Republike Hrvatske broj: U-II-2427/2001 od 28. rujna 2004.

### NN 143/2004 (15.10.2004.), Rješenje Ustavnog suda Republike Hrvatske broj: U-II-2427/2001 od 28. rujna 2004.

# USTAVNI SUD REPUBLIKE HRVATSKE

2533

Ustavni
sud Republike Hrvatske, u sastavu Petar Klarić, pred­sjednik Suda, te suci
Marijan Hranjski, Mario Kos, Ivan Matija, Ivan Mrkonjić, Jasna Omejec, Željko
Potočnjak, Agata Ra­čan, Emilija Rajić, Smiljko Sokol, Nevenka Šernhorst, Vice
Vukojević i Milan Vuković, odlučujući o prijedlogu za pokretanje postupka za
ocjenu suglasnosti drugog propisa s Ustavom i zakonom, na sjednici održanoj
dana 28. rujna 2004. godine, donio je

## RJEŠENJE

I.
Odbacuje se prijedlog za pokretanje postupka za ocjenu suglasnosti s Ustavom i
zakonom Rješenja o razrješenju članova upravnih vijeća zdravstvenih ustanova u
vlasništvu Krapinsko-
-zagorske županije klasa: 022-04/01-01/260 urbroj: 2140/01-02-01-1 od 5. rujna
2001. godine, objavljenog u »Službenom glasniku Krapinsko-zagorske županije«,
broj 10a/2001.

II. Ova
odluka objavit će se u »Narodnim novinama« i »Službenom glasniku
Krapinsko-zagorske županije«.

```
Obrazloženje
```

1.
Stjepan Lesičar iz Zlatara podnio je prijedlog za pokretanje postupka za ocjenu
suglasnosti s Ustavom i zakonom Rješenja o razrješenju članova upravnih vijeća
zdravstvenih ustanova u vlasništvu Krapinsko-zagorske županije klasa:
022-04/01-01/260 urbroj: 2140/01-02-01-1 od 5. rujna 2001. godine, objavljenog
u »Službenom glasniku Krapinsko-zagorske županije«, broj 10a/01.

2.
Osporeno rješenje donijelo je Poglavarstvo Krapinsko-zagorske županije na 3.
sjednici održanoj 5. rujna 2001. godine, na temelju odredbe članka 49. stavka
4. Zakona o zdravstvenoj zaštiti (»Narodne novine«, broj 1/97 – pročišćeni
tekst) i odredbe članka 33. Statuta Krapinsko-zagorske županije (»Službeni
glasnik Krapinsko-zagorske županije«, broj 1/97. – pročišćeni tekst, 6/97.,
7/99., 4/01.).

3.
Podnositelj smatra da osporeno rješenje nije u skladu s odredbama članka 49.
stavka 4. i 5. Zakona o zdravstvenoj zaštiti.

*Ustavni
sud nije nadležan za odlučivanje.*

4. Odredbom članka 128. stavka 1. podstavka 2.
Ustava, propisano je da Ustavni sud odlučuje o suglasnosti drugih propisa s
Ustavom i zakonom.

Pod drugim propisom
podrazumijeva se akt općeobveznog karaktera, donesen unutar zakonskog ovlaštenja
od strane nadležnih tijela državne vlasti ili tijela jedinica lokalne i područne
(regionalne) samouprave te drugih pravnih osoba s javnim ovlastima, koji uređuje
odnose na općenit način i koji se odnosi u pravilu na neodređeni krug adresata.

5. Odredbama članka 49.
stavaka 3., 4. i 5. Zakona o zdravstvenoj zaštiti propisano je:

Upravno vijeće zdravstvene
ustanove u vlasništvu županija, odnosno Grada Zagreba ima pet članova i čine ga
predstavnici:

– vlasnika (3 člana),

– zdravstvenih djelatnika
ustanove (1 član),

– Zavoda (1 član).

Članove upravnog vijeća iz
stavka 2. podstavka 1. ovoga članka imenuje vlasnik na prijedlog ministra
zdravstva, a članove upravnog vijeća iz stavka 3. podstavka 1. ovoga članka
imenuje vlasnik. Mandat članova upravnog vijeća traje četiri godine.

Vlasnik zdravstvene ustanove
propisuje uvjete pod kojima prestaje mandat članova upravnog vijeća i prije
isteka mandata.

6. Iz navedenog proizlazi
kako se u konkretnom slučaju ne radi o drugom propisu u smislu odredbe članka
128. alineje 2. Ustava, već o aktu razrješenja članova upravnog vijeća ustanove
od strane vlasnika ustanove.

7. Prema odredbi članka 32. Ustavnog zakona o
Ustavnom sudu Republike Hrvatske (»Narodne novine«, broj 49/02. – pročišćeni
tekst), Sud će rješenjem odbaciti prijedlog ako nije nadležan za odlučivanje.

Budući da osporeno rješenje nije drugi propis u
smislu odredbe članka 128. stavka 1. podstavka 2. Ustava, na temelju odredbe članka
32. Ustavnog zakona o Ustavnom sudu Republike Hrvatske, riješeno je kao u
izreci.

8.  Objava rješenja
temelji se na odredbama članka 29. Us­tav­­nog zakona.

Broj: U-II-2427/2001
Zagreb, 28. rujna 2004.

USTAVNI SUD REPUBLIKE HRVATSKE

Predsjednik
**dr. sc. Petar Klarić,** v. r.

Rješenje, NN 143/2004-2533